《送杨秘丞》
宋代·刘攽

结发仕明世，四十列朝籍。汉庭殊多贤，向子每叹息。

羁旅间何阔，相逢头已白。车马故匆匆，复为北州客。

萧条大河渚，疲瘵空城域。思得爱人长，而君著吏迹。

去思常蔼然，所居不赫赫。推此化百里，坐当致繁殖。

常服子路言，有志千乘国。饥馑师旅馀，可使义且力。

由来骋骐骥，历险始尽识。尚恨此中小，颇复拘绳墨。

太平进取难，子云尝执戟。金张许史间，无所用奇策。

不如课农桑，弦歌树风绩。无由之武城，赠诗慰相忆。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。